এই পরিস্থিতিতে যে রক্ষণই ভরসা, তা শনিবার সকালে টেকনিক্যাল ডিরেক্টর সুভাষ ভৌমিকের অনুশীলন থেকেই স্পষ্ট। ম্যাচ প্র্যাক্টিস শেষ হওয়ার পরে দুই সহকারী রঞ্জন চৌধুরী ও বাস্তব রায়কে দায়িত্ব দিলেন ডিফেন্ডার নিয়ে আলাদা অনুশীলন করানোর। দেখা গেল, দুই প্রান্ত থেকে উড়ে আসা বল হেড করে বিপন্মুক্ত করছেন আকোস্তা ও মেহতাব। অঙ্কটা পরিষ্কার, পেনাল্টি বক্সের মধ্যে কোনও মতেই যাতে বল না পান ডিকা, হেনরিরা।